<kommunevåpen, midtstilt>

|  |  |
| --- | --- |
| <namnet på deltakarenadressa til deltakaren> | Unntatt offentlegheit, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle førespurnader)  |  |

**Vedtak: Du får forlengt introduksjonsprogrammet ditt**

Du har søkt om å få forlengt introduksjonsprogrammet ditt. Du får forlengt introduksjonsprogrammet ditt.

**Personopplysningar**

Namn:

Personnummer (eventuelt DUF-nummer):

**Grunngivinga for vedtaket**

Kommunen viser til vedtak av <sett inn dato> der du blei innvilga rett til introduksjonsprogram. Du har søkt om å få forlengt introduksjonsprogrammet ditt.

Introduksjonsprogrammet kan forlengast dersom det er grunn til å forvente at du vil oppnå sluttmålet ditt med eit lengre introduksjonsprogram, jf. integreringslova § 13 femte ledd.

Det er alderen og utdanningsbakgrunnen din som bestemmer kor mykje introduksjonsprogrammet kan forlengast. <Du har utdanning på minimum vidaregåande nivå. Kommunen kan derfor forlenge introduksjonsprogrammet ditt med inntil seks månader, jf. integreringslova § 13 andre ledd. / Du er under 25 år, og du har ikkje utdanning på minimum vidaregåande nivå frå før. Kommunen kan derfor forlenge introduksjonsprogrammet ditt med inntil eitt år, jf. integreringslova § 13 tredje ledd. / Introduksjonsprogrammet ditt kan forlengast med inntil eitt år, jf. integreringslova § 13 fjerde ledd.>

Du får forlengt introduksjonsprogrammet ditt med <antal månader>, jf. integreringslova § 13 femte ledd.

<Sett inn nærmare grunngiving både for grunnlaget for forlenginga og for antalet månader som blir gitt i forlenging. Tilpass lengda på grunngivingane etter kor omfattande vurderingane som ligg til grunn, er. Vis til dialogen med deltakaren rundt ei mogleg forlenging og kva for vurderingar som er gjorde rundt forventninga til at deltakaren vil oppnå sluttmålet sitt med forlenginga. Det må også gå fram kvifor det aktuelle antalet månader er valt.>

Forlenginga er frå <dato> til <dato>. Du vil få utbetalt introduksjonsstønad på kr <beløp> før skatt per månad fram til <sett inn dato>, jf. integreringslova §§ 19 og 20.

**Du kan klage på dette vedtaket**

Du kan klage på dette vedtaket dersom du meiner det er feil, eller dersom du ikkje er einig, sjå integreringslova § 47. Fristen for å klage er tre veker frå du mottok vedtaket, eller frå du blei gjord kjend med vedtaket, sjå forvaltningslova § 29. I klagen bør du skrive kvifor du er ueinig, og du må skrive under med namnet ditt. Du skal sende klagen til kommunen.

Kommunen vil lese klagen og sjå på saka di på nytt. Kommunen kan endre vedtaket. Dersom kommunen meiner at vedtaket ikkje skal endrast, vil kommunen sende klagen til Statsforvaltaren. Statsforvaltaren vil da vurdere saka di og behandle klagen.

Kommunen har plikt til å gi deg rettleiing om regelverket og korleis du skal klage, dersom du treng det, sjå forvaltningslova § 11. Som hovudregel har du rett til å sjå dokumenta i saka di, jf. forvaltningslova § 18. Du må ta kontakt med kommunen dersom du ønsker å sjå saksdokumenta.

|  |  |
| --- | --- |
| Vennleg helsing |  |
| <namnet på leiaren><tittelen til leiaren> | <namnet på saksbehandlaren><tittelen til saksbehandlaren> |

**Til deg som har fått utvida deltaking i introduksjonsprogrammet**

Introduksjonsprogrammet skal bidra til at deltakarane blir integrerte i det norske samfunnet. Introduksjonsprogrammet skal minst innehalde opplæring i norsk, samfunnskunnskap, kurs i livsmeistring og arbeids- eller utdanningsretta tiltak, jf. integreringslova § 14. Deltakarar med barn under 18 år eller som får barn i løpet av introduksjonsprogrammet, skal delta på kurs i foreldrerettleiing. Innhaldet i programmet skal tilpassast den enkelte deltakaren og bidra til at deltakaren når sluttmålet sitt. Programmet er heilårig og på fulltid, jf. § 14 fjerde ledd.

**Ansvaret til kommunen**

Ifølge integreringslova skal kommunen

* organisere introduksjonsprogrammet ditt og tilby deg eit introduksjonsprogram innan tre månader etter at du blei busett i kommunen eller har søkt om å delta
* sette eit sluttmål for kva du skal oppnå i løpet av programmet
* tilby eit introduksjonsprogram med eit innhald og omfang som er tilpassa bakgrunnen din og dei behova du har
* vurdere å forlenge introduksjonsprogrammet dersom det er grunn til å forvente at du vil oppnå sluttmålet ditt med ei forlenging, jf. integreringslova § 13 femte ledd
* sørge for at introduksjonsprogrammet minst inneheld norskopplæring, samfunnskunnskap, kurs i livsmeistring og arbeids- eller utdanningsretta element, jf. integreringslova § 14
* lage eit heilårig tilbod på fulltid, jf. integreringslova § 14 fjerde ledd
* sørge for at du får delta på kurs i foreldrerettleiing dersom du har barn under 18 år eller får barn i løpet av programmet, jf. integreringslova 14 andre ledd

Kommunen skal også utarbeide ein integreringsplan saman med deg som deltakar i programmet, jf. integreringslova § 15. I integreringslova § 15 står det at planen skal beskrive

* sluttmålet og norskmålet ditt
* omfanget av opplæringa i norsk og samfunnskunnskap
* kor lenge programmet varer
* innhaldet i introduksjonsprogrammet ditt og grunngivinga for innhaldet som er valt
* høvet til å klage

Kommunen skal sørge for at du får relevant informasjon og rettleiing, slik at du kan ta informerte val. Er du og kommunen ueinige om innhaldet i planen, er det kommunen som bestemmer innhaldet i introduksjonsprogrammet, jf. integreringslova § 15 femte ledd.

Planen skal vurderast jamleg og dersom det skjer større endringar i livssituasjonen din, jf. § 15 sjette ledd.

**Viktig informasjon om stønaden du får**

Integreringslova §§ 19, 20, 21, 22, 24 og 25 beskriv kor mykje du får utbetalt, og kva som skjer dersom du mottar andre ytingar frå det offentlege, ikkje deltar i programmet eller gir uriktige opplysningar:

* Stønaden utgjer to gonger grunnbeløpet (G) i folketrygda i året. Deltakarar under 25 år som ikkje bur med foreldre, mottar 2/3 stønad. Deltakarar under 25 år som bur med éin eller begge foreldra, mottar 1/3 stønad.
* Kvar månad får du stønaden utbetalt etterskotsvis. Det betyr at du får pengane etter at du har gjennomført programmet for månaden.
* Du må betale skatt av stønaden.
* Kommunen reduserer beløpet dersom du har fråvær der årsaka ikkje er sjukdom eller andre viktige velferdsgrunnar og det ikkje er gitt løyve til fråværet.
* Dersom du får andre ytingar frå det offentlege eller lønn, kan du få mindre stønad. Du kan også få redusert beløpet på andre ytingar dersom dei blir utbetalte etterskotsvis.
* Kommunen kan vedta trekk i framtidige utbetalingar dersom du har fått utbetalt høgare stønad enn du har krav på.
* Dersom du har gitt uriktige opplysningar, kan kommunen vedta at du må betale tilbake stønaden.